DECIZIA COMISIEI
din 26 februarie 2009
de modificare a Deciziei 2005/51/CE cu privire la perioada în care pământul contaminat cu pesticide sau cu poluanți organici persistenți poate fi introdus în Comunitate în scopul decontaminării
[notificată cu numărul C(2009) 1174]
(2009/162/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1),
întrucât:
(1)
Prin derogare de la dispozițiile Directivei 2000/29/CE, Decizia 2005/51/CE a Comisiei din 21 ianuarie 2005 de autorizare a statelor membre să prevadă temporar derogări de la anumite dispoziții ale Directivei 2000/29/CE a Consiliului în ceea ce privește importul de pământ contaminat cu pesticide sau cu poluanți organici persistenți în scopul decontaminării (2) autorizează, pentru o perioadă limitată, statele membre participante la programul de prevenire și de eliminare a pesticidelor perimate și nedorite al Organizației pentru Alimentație și Agricultură a ONU (FAO) să permită introducerea pământului contaminat cu pesticide de acest tip în Comunitate, pentru tratare în incineratoare speciale pentru deșeuri periculoase.
(2)
Având în vedere că punerea în aplicare a programului a fost amânată, ar trebui să se prelungească perioada în care pământul contaminat poate fi introdus în temeiul autorizației acordate prin Decizia 2005/51/CE.
(3)
Prin urmare, Decizia 2005/51/CE ar trebui modificată în consecință.
(4)
Măsurile prevăzute în prezenta decizie sunt conforme cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
La articolul 1 paragraful al doilea din Decizia 2005/51/CE, textul „28 februarie 2009” este înlocuit cu textul „29 februarie 2012”.
Articolul 2
Prezenta decizie se adresează statelor membre.
Adoptată la Bruxelles, 26 februarie 2009.